《谢长安孙舍人寄惠蜀牋并茶二首》
宋代·魏野

谁将新茗寄柴扉，京兆孙家小紫微。
鼎是舒州烹始称，瓯除越国贮皆非。
卢仝诗里功堪比，陆羽经中法可依。
不敢频尝无别意，却嫌睡少梦君稀。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。